**Rondel de vânt**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul alb cu dor în plete

Fură nopți cu furci albastre

Sărutând pe îndelete

Bolți legate sfânt cu astre.

Din ploi mândre și cochete

Și cu gleznele măiastre,

Vântul alb cu dor în plete

Fură nopți cu furci albastre.

Înverzite șapte fete

Ne cos visurile noastre

De senine bolți și bete

Când ne plouă mir în glastre,

Vântul alb cu dori în plete.